b'\n_START_ARTICLE_\nProterije Aleksandrijski\n_START_SECTION_\nPovijest\n_START_PARAGRAPH_\nProterija je, izme\xc4\x91u 8. listopada i 1. studenog 451. godine, za patrijarha izabrao Kalcedonski sabor kako bi zamijenio dotada\xc5\xa1njeg aleksandrijskog patrijarha Dioskura I. Aleksandrijskog, kojeg je isto Vije\xc4\x87e svrgnulo s polo\xc5\xbeaja patrijarha radi njegovih antikalcendonskih uvjerenja (usp. Evagrius Scholasticus, Crkvena povijest, knjiga 2, poglavlje 5).\n_START_SECTION_\n\xc5\xa0izma\n_START_PARAGRAPH_\nNjegovo stupanje na mjesto patrijarha ozna\xc4\x8dava po\xc4\x8detak \xc5\xa1izme od 451. godine izme\xc4\x91u koptske crkve i gr\xc4\x8dkih pravoslavnih patrijarha Aleksandrije koja nikada nije bila u potpunosti razrije\xc5\xa1ena a koja je do\xc5\xbeivjela kulminaciju 536. godine kada se se dvije crkve definitivno razdvojile. Budu\xc4\x87i da je aleksandrijska crkva bila uglavnom antikalcedonska, nasilno se suprotstavila svrgavanju patrijarha Dioskura koji je tako\xc4\x91er bio antikalcedonskih uvjerenja, kako bi na njegovo mjesto do\xc5\xa1ao kalcedonac Proterije. Kona\xc4\x8dno, 457. godine, antikalcedonska struja u Aleksandriji je izabrala Timoteja Eilurosa kao patrijarha Aleksandrije, te se na taj na\xc4\x8din suprotstavila Proteriju, kojega je nakon toga do smrti mu\xc4\x8dila koptska rulja. (Evagrius Scholasticus, 2, 8)._NEWLINE_Ubojstvo je izazvalo o\xc5\xa1tre komentare skupine biskupa iz raznih rimskih provincija, ali i ve\xc4\x87ih regija, koji su u nekoliko pisama bili poslani bizantskom caru Leonu I. Tra\xc4\x8daninu (457.- 474.).\n_START_SECTION_\n\xc5\xa0tovanje\n_START_PARAGRAPH_\nSmatra se svetim u Isto\xc4\x8dnim pravoslavnim Crkvama. Koptski pravoslavci ga ne priznaju papom, koji umjesto toga priznaju i Dioskora i Timoteja jer su u to vrijeme oni bili pape.'